Mi yewweḍ ad t-sbunniɣ ɣer sniwat, tibunyin n lemsemmen simɣureɣ-tent ciṭuḥ, ma d tibunyin n ucebbaḍ d timecṭuḥin. Ḥemleɣ ad t-εerkeɣ deg yiḍ, ad t-mesleɣ ṣbeḥ. I ccetwa imi yettismiḍ lḥal ttaǧǧaɣ-t deg ubalku ma deg unebdu ttarraɣ-t ɣer ufrijidir. Mi d-yeḥder ad t-mesleɣ ad dheggiɣ lluḥ srusuɣ-t ɣef tbasant εlayen ciṭuḥ akken iyi-tt-εewwiq ara, yerna ad serseɣ aḍajin ɣer ufurnu aberkan, ttecεaleɣ mliḥ i tbutayt akken ad tiǧhid tmes n ufurnu, rennuɣ seddaw-as taḥelyiwt. Ttemsaleɣ s yiɣim diɣ, zeggireɣ s ucebbaḍ i ysehlen, yesεa snat n tbunyin ad slexseɣ afus-iw s zzit n tmurt ixelḍen akked ciṭuḥ n zzit ṣangu, ad temsaleɣ, ad jebdeɣ arekti alamma iyi-d-yeffeɣ d udem imdewwer anect n lluḥ-nni, imir ad t-refdeɣ meqlub n ufus ɣer uḍajin ad as-stebεeɣ takemmict n zzit d abuxxu, mi d yewwa yiwen n wudem ad t-qelbeɣ ad d-yeww ɣef wudem niḍen. Mi dayen yewwa-d ad t-id-kseɣ ɣer tbeqsit neɣ ɣer ǧefna, ad t-ɣummeɣ. Akka alamma selkeɣ acebbaḍ, ad uɣaleɣ ɣer lemsemmen ula d wa s snat n tbunyin i t-xedmen maεna 104